Babastoeltjies wêreldwyd herroep | Maroela Media
Meer as vier miljoen Bumbo-babastoeljies word wêreldwyd teruggeroep omdat dit glo onveilig is.
Die Suid-Afrikaanse maatskappy, Bumbo International Trust, het die stap geneem nadat ouers beserings, waaronder skedelbreuke, bloedneuse en lippe in ondermeer Kanada en Amerika aangemeld het.
IOL berig 'n verbruik het gesê haar dogtertjie was in so 'n stoeltjie op 'n hoë oppervlakte geplaas, toe sy haarself daar uitgewikkel en geval het. Die agt maande oue baba het haar kopbeen op twee plekke gekraak en moes in die hospitaal opgeneem word. Verskeie gevalle waar babas seergekry het, is sedert 2007 aangemeld.
Die stoeltjies word in Gauteng vervaardig en word steeds in verskeie winkels verkoop
'n Woordvoerder van Bubmo International Trust het gesê 'n veiligheidsband gaan op nuwe stoeltjies aangebring word. Hulle sal ook aan mense, wat reeds stoeltjies besit, 'n gratis veiligheidsbandjie verskaf.
Verbruikers kan die bandjies aanskaf deur 'n e-pos aan [email protected] te stuur.
Wikileaks-baas kry asiel
As ek dit nie mis het nie, staan daar op die boks dat die Bumbo nie op hoë oppervlaktes gesit moet word nie… plain common sense. Maar dis jammer dat babatjies seergekry het, of dit nou die stoeltjie of die ouers se skuld is.